***Združenie lesomajiteľov Papradno, pozemkové spoločenstvo***

**prostredníctvom prípravného výboru oznamuje konanie ustanovujúceho zasadnutia zhromaždenia vlastníkov spoločne obhospodarovaných nehnuteľností nového pozemkového spoločenstva, ktoré sa uskutoční dňa**

**14. septembra 2014 o 13.00 hod**

**v Kultúrnom dome Papradno a pozýva naň všetkých vlastníkov spoločne obhospodarovaných nehnuteľností patriacich do katastrálneho územia Papradno, ktoré doteraz obhospodarovalo Združenie drobných lesomajiteľov, pozemkové spoločenstvo Papradno, podľa zákona č. 97/2013 Z.z. o pozemkových spoločenstvách, v znení neskorších predpisov.**

**Program**

1. **Otvorenie zasadnutia zhromaždenia vlastníkov**
2. **Návrh Zmluvy o založení spoločenstva, prijatie Zmluvy o pozemkovom spoločenstve v úplnom znení, voľba členov patriacich do orgánov spoločenstva a schválenie osôb oprávnených konať v mene pozemkového spoločenstva**
3. **Diskusia**
4. **Záver**

Dňa: 24. 07. 2014 za zvolávateľa: Ing. Ján Strašík, v.r..........................

***Prosíme každého vlastníka spoločne obhospodarovaných nehnuteľností o účasť na ustanovujúcom zhromaždení vlastníkov, nakoľko toto zhromaždenie vyplýva z nového zákona o pozemkových spoločenstvách a je vecou zodpovednosti každého z nás, aby nízka účasť nemala nepriaznivé následky na spoločne obhospodarované nehnuteľnosti.***

**PLNÁ MOC**

Vlastník / splnomocniteľ ………………............................................. Dátum narodenia ……………………….......................

Trvale bytom …………………………………………………………………………………………….............................................................

**týmto splnomocňujem**

Meno a priezvisko ………………………………………….......................... Dátum narodenia ………………….............................

Trvale bytom …………………………………………………………………………………………….............................................................

aby ma zastupoval na ustanovujúcom zasadnutí zhromaždenia vlastníkov spoločne obhospodarovaných nehnuteľností patriacich do nového pozemkového spoločenstva, konaného **dňa** **14. septembra 2014 o 13.00** hod v Kultúrnom dome Papradno, podľa zákona o pozemkových spoločenstvách

V ……………………………, dňa ……………………………….

 vlastník / splnomocniteľ: podpis: .............................................

**splnomocnenec plnomocenstvo prijímam podpisom:** podpis: ...............................................

*(Pozn.: splnomocnenie môže byť vopred doručené na prípravný výbor nového pozemkového spoločenstva osobne, poštou, alebo bude odovzdané a ponechané pri prezentácii na začiatku zhromaždenia vlastníkov priamo splnomocnenou osobou s tým, že originál splnomocnenia zostane v archíve spoločenstva)*